Cateringmesse Nord åbnede onsdag dørene for flere end 4.000 gæster, som blev bombarderet med kulinariske sanseoplevelser. Flere end 125 store og små fødevareproducenter fremviste nyheder og lod gæsterne smage sig igennem deres sortiment. - Vi får helt sikkert et løft af vores salg på grund af det her, lød det blandt andet fra Lars Jørgensen, der er sælger hos Himmerlands Kød.
Gigantium i Aalborg blev onsdag forvandlet til et inspirati­onsunivers for professionelle kokke fra hele Nordjylland.